cistophor
Store norske leksikon,Økonomi og næringsliv,Penger,Eldre mynter og pengeenheter
Cistophor er en antikk sølvmynt (tetradrakme) av verdi som tre romerske denarer. Den har en vekt cirka 12,5 gram.
Cistophor ble preget i flere byer i Lilleasia de to siste århundrene før vår tidsregning. Etter erobringen i 133 fvt. fortsatte romerne utmyntningen av cistophor. Fra Apamea i Frygia kjennes en cistophor med Ciceros navn fra den tid (51–50 fvt.) han var prokonsul i området.I keisertiden ble det preget mynter av samme vekt, men med andre myntbilder. Disse går også under betegnelsen cistophor.Navnet kommer av myntens forsidebilde: en sylinderformet kurv med en slange krypende frem under det åpnede lokk. Denne kurven kalles en cista mystica (se cista) og var et gjemme for tempelredskaper. Den hadde spesiell betydning for Dionysosdyrkelsen. Les mer i Store norske leksikon penger mynt numismatikk